Stangės tvenkinys
Stangės tvenkinys – tvenkinys Lietuvoje, Varėnos rajone, Merkinės miestelio rytiniame pakraštyje. Sudarytas užtvenkus Stangės upelį (Nemuno intakas) 2 km nuo jo žiočių. Tvenkinio ilgis iš šiaurės rytų į pietvakarius – 0,34 km, plotis – iki 0,07 km. Altitudė 102,3 m. Krantai aukštoki. Pietinėje pakrantėje stūkso Merkinės miškas, rytine pakrante nutiestas kelias  A4  Vilnius–Varėna–Gardinas . Šiaurvakarinėje pakrantėje netoli užtvankos yra įrengtas paplūdimys.